**Grila nr. 1**

a. În conformitate cu prevederile de drept comun, art. 1191 alin. 1 C. civ. oferta este irevocabilă de îndată ce autorul ei se obligă să o mențină un anumit termen, iar oferta fără termen de acceptare trebuie menținută un termen rezonabil; în materia contractului de donație, cu titlu de excepție, art. 1013 alin. 1 C.civ. prevede că oferta de donație poate fi revocată cât timp ofertantul nu a luat cunoștință de acceptare;

b. In dreptul comun, decesul sau incapacitatea ofertantului va atrage caducitatea ofertei irevocabile numai atunci când natura afacerii sau împrejurările o impun; în cazul donației incapacitatea sau decesul ofertantului înainte de a lua cunoștință de acceptare va atrage întotdeauna caducitatea acceptării;

c. spre deosebire de dreptul comun în care contractul se va considera încheiat la momentul ajungerii acceptării la ofertant, în cazul contractului de donație, dacă ofertantul și acceptantul nu se află în același loc, contractul se va considera încheiat la momentul la care ofertantul a luat cunoștință de acceptarea ofertei (art. 1013 alin. 1 C.civ.);

d. moștenitorii destinatarului ofertei nu vor putea accepta oferta de donție făcută autorului lor, însă vor puutea comunica ofertantului acceptarea făcută de destinatarul ofertei (art. 1012 alin. 2 C.civ); în dreptul comun al contractelor, moștenitorii destinatarului ofertei, vorputea de regulă accepta oferta făcută autorului lor, afară de situația în care oferta ar fi devenit caducă.

**Grila nr. 2**

a. de regulă, întradevăr termenul general de prescripție este cel aplicabil și obligației cumpărătorului de a efectua plata. Este însă posibil, ca plata prețului să fost garantată de cumpărător cu o ipotecă convențională, caz în care cumpărătorul poate fi urmărit pentru valorificarea ipotecii și peste termenul general de prescripție, în condițiile art. 2504 C.civ., chiar și după expirarea termenului general de prescripție, indiferent că ar fi vorba despre un bun mobil sau unul imobil. De menționat, că vânzătorul de bunuri imobile beneficiază de o ipotecă legală consacrată de art. 2386 alin. 1 C.civ. care îi va permite să valorifice ipoteca și peste termenul de prescripție de 3 ani.

b. în condițiile art. 2504 C.civ. reclamantul va putea putea urmări valorificarea ipotecii în cadrul unui termen de prescripție de 10 ani. Dacă din valorificarea ipotecii creditorul nu obține prețul integral, el nu va putea urmări alte bunuri ale cumpărătorului, creanța sa fiind satisfăcută doar în această limită;

c. chiar și un creditor anterior al vânzătorului poate recurge, pe calea acțiunii oblice, la valorificarea drepturilor debitorului său, în măsura în care sunt întrunite cerințele unei asemenea acțiuni;

d. dacă bunul a fost afectat de vicii ascunse, cumpărătorul poate refuza efectuarea plății, ca o formă de invocare a excepției de neexecutare a contractului. Această soluție se impune, chiar și în absența unei prevederi similare cu cea existentă la art. 1722 C.civ., unde legiuitorul consacră *in terminis* dreptul cumpărătorului de a suspenda plata prețului în cazul existenței unui pericol de evicțiune;